OSNOVNA ŠKOLA KMAN-KOCUNAR

Split, Benkovačka 10

KLASA: 112-01/20-01/17

URBROJ: 2181-49-12-20-1

Split, 28. listopada 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne  
novine broj 87/08., 86/09., 92/10., 105/10., 90/11, 16/12., 86/12., 94/13., 152/14., 7/17., 68/18., 98/19. i 64/20.) i članka 14. stavka 4. i 5. i članka 15. Pravilnika o postupku zapošljavanja te procjeni i vrednovanju kandidata za zapošljavanje, Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) donosi:

**O D L U K U**

**o načinu procjene odnosno testiranja kandidata prijavljenih na natječaj**

I.

Provest će se usmena procjena odnosno testiranje i vrednovanje kandidata prijavljenih na natječaj objavljen dana 20. listopada 2020. godine na mrežnim stranicama i oglasnim pločama Hrvatskog zavoda za zapošljavanje te mrežnoj stranici i oglasnoj ploči Osnovne škole Kman-Kocunar za radno mjesto:

* **kuhar** -1 izvršitelj na neodređeno nepuno radno vrijeme od 30 sati tjedno (30/40).

II.

Povjerenstvo će najmanje pet dana prije dana određenog za procjenu odnosno testiranje poziv na procjenu odnosno testiranje objaviti na mrežnoj stranici Osnovne škole Kman-Kocunar <http://www.os-kman-kocunar-st.skole.hr/> te ga elektroničkim putem dostaviti svim kandidatima koji su pravodobno dostavili potpunu i vlastoručno potpisanu prijavu sa svim prilozima odnosno ispravama i koji ispunjavaju uvjete natječaja.

III.

Kandidat koji ne pristupi vrednovanju smatra se da je odustao od prijave na natječaj i više se ne smatra  
kandidatom u natječajnom postupku.

IV.

Usmeno testiranje svaki član Povjerenstva vrednuje bodovima od 0 do 5 bodova.  
Smatra se da je kandidat zadovoljio na usmenom testiranju ako je ostvario najmanje 75% bodova od  
ukupnog broja bodova svih članova Povjerenstva.

V.

Povjerenstvo u razgovoru s kandidatima utvrđuje znanja, sposobnosti, vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu.

        Povjerenstvo za procjenu i vrednovanje kandidata